cyanic-selkie/wikianc huggingface dataset:
Sopron
Historie
I 1273 okkuperte kong Otakar II av Böhmen borga. Sjølv om han tok borna i Sopron som gislar, opna byen portane då hæren til kong Ladislaus IV av Ungarn kom fram. Kongen gav byen ei påskjønning ved å heve statusen til fri keisarby.
Verdsmeisterskapen i sjakk
Ein verdsmeister frå 2006
Etter harde kampar og anklagar om juks, lukkast det til slutt for Kramnik å vinne kampen. Vladimir Kramnik var etter dette av alle rekna som verdsmeister i sjakk.
Hein
Heiner finst i mange ulike storleikar og kvalitetar.
Sjuda
Elva spring ut i Makarevskom rajon i Kostroma oblast, og renn inn i Varnavinskogo rajon i Nizjegorod oblast. Ho munnar ut i Vetluga nær landsbyen Gorkij.
Milt Holland
Karriere
Som ein del av «The Wrecking Crew», vann Holland mange gull- og platinaplater for bidraga sine.
Kimmo Kinnunen
Aktiv
Under sine siste olympiske sommarleikar i 1996 fekk Kinnunen opp berre eitt kast over 82 m. Bestekastet på 84,02 gav han sjuandeplass.
Statue
Historie
Mange av dei antikke statuane var av gudar og gudekongar. I den kristne europeiske tradisjonen laga ein religiøse statuar av treeininga, særleg Jesus, og helgenar, men mot slutten av mellomalderen blei statuar av leiarar og personleggjorte omgrep som ikkje var guddommelege også vanlege. Kongar og hærførarar blei fortsatt framstilte som maktsymbol, men under omveltingar som den franske revolusjonen blei kongsstatuane merkbart meir audmjuke. Det blei reist fleire statuar til personar som hadde tent samfunnet, som tenkjarar, forskarar og kunstnarar, og nye omgrep som «folket» og «nasjonen» blei framstilte i personform som statuar.
Éomer
Ein Éomer er nemnt i kvadet Béowulf, som son av Uffe av Angeln, soneson av Vermund. Denne kan og vera farfar til Éomer av Angeln.
Jihad
Større og mindre jihad
I nyare tid har Sayyid Qutb tolka militært jihad som eit nødvendig forsvar av islam i ei verd som er overveldande ikkje-muslimsk. Nyare islamistiske grupper har i stor grad fortrengd den store jihaden til fordel for den mindre — å grunnlegga, forsvar og utvida den muslimske staten.
Éomer
(omsett av Henrik Rytter).
Øya Vis
Historie
I mellomalderen skifta øya eigarar mange gonger, og var lenge under Republikken Venezia. Under denne tida vart øya kalla «Lissa». Under den andre verdskrigen var Vis ein av dei mest brukte gøymestadane til Josip Broz Tito, leiaren for den jugoslavisk motstandsrørsla. Etter krigen brukte Jugoslavia øya som ei av sine største marinebasar.
Verdsmeisterskapen i sjakk
Verdsmeisterskapen 2007
I september 2007 vart det arrangert ny turnering om VM i Mexico City i Mexico med 8 deltakarar, mellom dei den regjerande verdsmeisteren Vladimir Kramnik. Viswanathan Anand frå India vann turneringa 9 poeng på 14 rundar, 4 sigrar og 10 remisar. Kramnik kom på delt andreplass med 8 poeng. Anand var dermed frå 29. september 2007 ny verdsmeister i sjakk.
Norsk sykkelproduksjon
Fram til 1919
Ei oppgåve laga av føregangaren til bransjeforeninga syner at det i 1915 blei laga 32.844 syklar i Noreg, og at det året etter blei laga 43.128 syklar.
Just You 'n' Me
«Just You 'N' Me» er ein song skriven av James Pankow for gruppa Chicago og spelt inn for albumet deira Chicago VI (1973).
Severnaja Zemlja
Historie
22. august 1913 heva ekspedisjonen det russiske flagget på det dei trudde var ei enkelt øy. Det nye landet fekk namnet Keisar Nikolaj II Land (russisk Zemlja Imperatora Nikolaja II) etter tsar Nikolaj II av Russland. I 1926 endra derimot Sovjetunionen namnet til Severnaja Zemlja. Det var først i 1931 at luftskipet «Graf Zeppelin» oppdaga at det var minst to øyar.
Just You 'n' Me
Bakgrunn
Songen var den andre singelen frå albumet deira og vart ein større suksess enn den første singelen, «Feelin' Stronger Every Day», med ein fjerdeplass på den amerikanske Billboard Hot 100. Walter Parazaider spelar sopransaksofonsolo medan gitaristen Terry Kath brukar ein wah-wah-pedal og faseendrar på gitaren sin. «Just You 'N' Me» vart skriven etter ein krangen mellom Pankow og den framtidige kona hans, Karen:
Fotballkampen England–Ungarn i 1953
Andre omgang
Bozsik skåra igjen rett etter pause, før Hidegkuti fullførte hat-trick-et sitt med ei dugande volleyavslutning på eit innlegg frå Puskás. Den seinare engelske landslagssjefen Alf Ramsey, som på den tida spelte for Tottenham Hotspur, reduserte på eit straffespark og fastsette sluttresultatet til 6–3, men ifylgje Jonathan Wilson er det ingen tvil om at ungararane godt kunne ha vunne med eit endå større resultat dersom dei ikkje hadde roa ned tempoet i kampen i andre omgang, då dei i lange periodar spelte ball medan dei engelske spelarane jaga fånyttes mellom dei. Ingen tvilte på at ungararane var overlegne, og ifylgje Jenő Buzánszky ville sigeren vore endå større dersom midtbanemannen József Bozsik hadde vore i kampform.
Statue
Historie
Mot slutten av det andre tusenåret gav kunstretningar som realismen fleire framstillingar av vanlege folk i statueform, til dømes som namnlause folk som går gjennom livet, eller av verkelege folk som ikkje er «perfekte». Ein annan måte å fjerna seg frå dei greske ideala var å gjera statuar mindre naturtru igjen. Statuane i Vigelandsparken, med sine livsfasar og grovhogde trekk, er eit døme på denne retninga.
Amarok av Mike Oldfield
Innspeling
Amarok vart spelt inn i heimestudioet til Oldfield, som då låg i Roughwood Croft, eit ombygd vognskjul i Chalfont St Giles i Buckinghamshire. Han tok med seg Tom Newman som med-produsent og lydteknikar, som han hadde arbeidd med sidan debutplata Tubular Bells (1973). Oldfield var nøgd med å arbeide med Newman igjen, som han hadde gjort før når han arbeidde aleine, og med hans hjelp kunne han fokusere meir på musikken. Som regel som arbeidde dei to frå kl. 1000 til rundt kl. 1800 og tok fri i helgene.
Otus
Skildring
Under rugetida vil hannen mate hoa som rugar. Desse fuglane er monogame, begge foreldra tar omsut for avkommet.
Kudma
Elva får stort sett vasstilførsel via snøsmelting og har ei middelvassføring på 5,75 m³/s, målt 54 km frå munningen. I løpet av året varierer derimot vassføringa mellom opp mot 236 m³/s og 0,21 m³/s.
Lviv oblast
90% av innbyggjarar er etniske ukrainarar. Av minoritetsgrupper er russarar den viktigaste, men det er òg enkelte jødiske, polske og tyske samfunn i regionen. Det finst òg romfolk i Lviv oblast.
Norsk sykkelproduksjon
1920-1943
Fylgjande sykkelprodusentar blei medlem av foreininga i mellomkrigstida:
Sopron
Historie
Under den osmanske okkupasjonen av Ungarn plyndra osmanarane byen i 1529, men okkuperte han ikkje. Mange folk frå dei okkuperte områda flykta til Sopron og byen vart viktigare.
Øya Vis
Økonomi
Hovudnæringar på øya er jordbruk (hovudsakleg vindyrking), fiske, fiskeforedling og turisme.
Jihad
Bruk av omgrepet
«Jihad gjennom ordet» kan til dømes vera misjonering, preiker eller propaganda. «Jihad gjennom handa» kan til dømes vera ei hadj-reise, pengegåver til muslimske formål, politisk aktivitet for å fremja islam, eller ta seg av sine gamle foreldre. Til dømes erklærte ei muslimsk gruppe i Birmingham jihad mot gatesøppel i 2007.
Milt Holland
Som sidemann
Med Gregg Allman Med Laurindo Almeida Med Hoyt Axton Med Joan Baez Med Burt Bacharach Med Louis Bellson Med Elmer Bernstein Med Elvin Bishop Med Bonaroo (band) Med Charlie Byrd Med Captain Beefheart Med Buddy Childers Med Stanley Clarke Med Rosemary Clooney Med Joe Cocker Med Ray Conniff Med Ry Cooder Med Rita Coolidge Med Bing Crosby Med Jackie Davis Med Buddy DeFranco Med Doug Dillard Med Doobie Brothers Med Percy Faith Med Victor Feldman Med Jose Feliciano Med The 5th Dimension Med Jerry Fielding Med Ella Fitzgerald Med Four Freshmen Med Jackie Gleason Med Graham Central Station Med Arlo Guthrie Med Dirk Hamilton Med Richard Harris Med Joni James Med Pete Jolly Med Claudia Lennear Med Little Feat Med Kenny Loggins Med Loggins & Messina Med Henry Mancini Med Johnny Mandel Med Herbie Mann Med Melanie Med Joni Mitchell Med The Monkees Med Randy Newman Med Harry Nilsson Med Anita O'Day Med Gabby Pahinui Med Van Dyke Parks Med Oscar Peterson Med Poco Med Dean Martin Med Ray Peterson Med Bill Plummer Med Bonnie Raitt Med Rufus med Chaka Khan Med Sanford & Townsend Med Lalo Schifrin Med Seals & Crofts Med John Sebastian Med Bud Shank Med Ravi Shankar Med Carly Simon Med Frank Sinatra Med Nancy Sinatra Med Phil Spector Med Ringo Starr Med Barbra Streisand Med James Taylor Med Bill Thomson Med Cal Tjader Med Various Artists Med Nancy Wilson Med Paul Winter
Fotballkampen England–Ungarn i 1953
Innverknad
Ifylgje professor Matthew Taylor var tapet for Ungarn kanhenda det største slaget engelsk fotball nokon gong har opplevd. Samstundes peikar han på at det snautt kan seiast å vera noko underleg bak resultatet viss ein berre ser på dei sportslege tilhøva. Trass i ein del imponerande resultat, som til dømes sigeren over Italia i 1948, hadde England ofte tapt kampar på bortebane, og strevd med å vinna kampar på engelsk jord. Som allereie nemnd tapte engelskmennene for Irland i 1949, og tidleg på 1950-talet unngjekk ein såvidt det var å tapa kampar på heimebane mot Jugoslavia, Austerrike og Frankrike. Samsundes var Ungarn olympiske meistrar, og det ungarske laget var rekna som eit av dei beste laga i verda på den tida.
Sjuda
Dei største sideelvane hennar er Stojanka, Tunikha, Borova, Zjilomostka, Kharjak og Tsjornaja.
Otus
Skildring
I motsetnad til Megascops-uglene, har Otus-uglene berre éin type læte. Denne består av ein serie av korte fløytetonar eller høgfrekvente skrik, gjeve med ein frekvens på 4 støyt per sekund eller færre, eller av ein einskild, utstrekt fløytetone. Ropa varierer mykje mellom artar i type og tone, og i feltet er ofte lætet det første teiknet på desse at fuglane er tilstades, så vel som det mest pålitande middel for å skilje mellom artar. Nokre, som den nyleg skildra arten serendibugle, Otus thilohoffmanni, vart oppdaga fordi vokaliseringa var ukjend for ekspertar i fuglelæte.
Norsk sykkelproduksjon
Fabrikkar og merke
I mellomkrigstida var det merkeproteksjonisme i Noreg{treng kjelde}}: "Norsk fabrikat" går att på sykkelmerka. Som sykkelforhandlar kunne du ikkje selje ein DBS-sykkel utan å vere autorisert av fabrikken, men ein kunne selje akkurat den same sykkelen frå same fabrikk, med eige merke. Når ein forhandlar bestilte eit parti syklar sette fabrikken på merket deira. I perioden ca 1900-1980 fanst det eigne sykkelmerke i mange bygder. I Åfjord i Sør-Trøndelag vart Åfjord-sykkelen seld, medan sykkelverkstaden J.A. Berg på Ørland, ca 50 km lenger sør, selde Yrjar-sykkelen.
Øya Vis
Økonomi
Rundt 20 % av øya er dyrka mark dekt av vingardar. Av vinar frå øya har ein Plavac Mali, Kurteloška og Bugava.
Severnaja Zemlja
Historie
Seinare studiar av ekspedisjonen til Nikolaj Urvantsev og Georgij Usjakov (1931–1933) synte at Severnaja Zemlja faktisk bestod av enno fleire øyar og dei lagde dei første detaljerte karta over området.
Milt Holland
Filmmusikk
• Peter Pan (1953) (Tinker Bell's Twinkle)
Vitskap i 1954
Vitskapsåret 1954 er ei oversikt over hendingar, prisvinnarar, fødde og døde personar tilknytte vitskap i 1954.
Sosialisme
Sosialismen som politisk program og politisk rørsle oppstod i den moderne arbeidarklassa som kom i kjølvatnet av kapitalisme-framvoksteren på 1800-talet. Sosialistiske idear vart særleg i vinden i tida etter Julirevolusjonen i Frankrike i 1830, og dei henta tankegodset sitt frå den franske revolusjonen. Det sosialistiske forbundet vart skipa ikkje lenge etter. Karl Marx (1818-1883) og Friedrich Engels slutta seg til denne rørsla i tida før 1848, og vidareutvikla dei sosialistiske tankane til klassisk kommunisme. Påverknaden frå Marx har vore avgjerande for sosialistisk tenking etter dette. Arbeidarrørsla har sidan då vore ei blanding av fagorganisasjonar og sosialistiske parti.
Statue
Kjende statuar
Store og mektige eller talrike statuar er blitt reiste fleire stader for å imponera samtida eller ettertida. Det gamle Egypt er kjent for store og små statuar av faraoar og dei som kunne tena dei etter døden. Kolossen på Rhodos blei rekna som eitt av dei sju underverka i Antikken.
Hardrock
1970-åra
Van Halen var ei anna viktig hardrock-gruppe som dukka opp i 1978. Musikken deira var hovudsakleg basert på gitarferdigheitene til Eddie Van Halen, som introduserte ein gitarteknikk kalla tapping. Songen «Eruption» frå albumet Van Halen, demonstrerte denne teknikken og fekk stor innverknad.
Sopron
Historie
I 1676 vart Sopron øydelagd av brann. Den moderne byen vart bygd opp att dei neste tiåra med vakre bygningar i barokkstil. Soporon vart òg sete i fylket Sopron.
Norsk sykkelproduksjon
Fabrikkar og merke
Merkevarebygging og marknadsføring var i tidlegare tider lokal, og den lokale konkurransen om å vere best var hard. I våre dagar vil ein fabrikk for ein kvar pris ha sitt eige namn først og størst på alle sine produkt, uansett kvalitet.
Jihad
Bruk av omgrepet
Jihad blei seinare brukt som grunnlag for ulike erobringar og valdshandlingar mot ikkje-muslimar og det dei rekna som kjettarar, som av barbareskpiratane, ottomanarane og fleire muslimske erobrarar av India, som plyndra og øydela både hindutempel og moskear som dei meinte var blitt sjirk – for påverka av hinduisk kultur og dermed fråfalne. I Vest-Afrika blei fleire såkalla jihadrike danna i løpet av 1800-talet, til dømes gjennom Fulbe-jihaden til Usman dan Fodio i og rundt Nigeria.
Cicero
Filosof
"Humanitas, er det blitt sagt, betegner en forbindelse mellom gresk menneskelighet og det romerske adelsideal; begrepet omfatter både dannelse og respekt for dannelse, dessuten den mildhet og menneskekjærlighet, takt og hensynsfullhet som er dannelsens frukt - et stort kompleks av egenskaper og verdier. Humanitas er roten til både «humanitet» og «humanisme». Cicero har visst aldri prøvd å gi noen definisjon av det sinnelag som ordet dekker; men dette begrepskompleks har vært dypt rotfestet i hans egen personlighet, slik som den trer oss i møte særlig i hans brev."
Severnaja Zemlja
Historie
Severnaja Zemlja vart vidare utforska av geologar frå NIIGA (forskingsinstituttet for arktisk geologi) i St. Petersburg under B. Kh. Egiazarov frå 1948 til 1954, som lagde eit omfattande geologisk kart.
Fotballkampen England–Ungarn i 1953
Innverknad
Sume har peika på rolla til den engelske pressa for å forklåra det engelske overmotet i forkant av kampen. Denne forklåringa går ut på at dei engelske avisene overtydde den engelske ålmenta (inkludert spelarane sjølve) om at England kom til å vinna kampen. Den austerrikske sportsjournalisten Willy Meisl skildra dette som «igno-arrogansen» til engelskmennene, som i mange tiår hadde «ignorert dei openberre faktaa om europeisk og internasjonal fotball». Med tapet for Ungarn (attåt eit endå verre tap i Budapest i mai 1954, då engelskmennnene tapte 7–1) vart fåkunna i den engelske fotballen berrsynt for alle. Ein journalist i The Times kunngjorde at England ikkje lenger kunne kalla seg ei fotballstormakt, medan sportsjournalisten Arthur Hopcraft sa det på denne måten: «Det viste seg at me likevel ikkje kunne spela fotball betre enn alle andre land. Me var langt frå å kjenna til alt som var å vita om spelet, og låg fleire år tilbake».
Severnaja Zemlja
Historie
Det har vore framsett eit krav frå den lovgjevande forsamlinga i Krasnojarsk kraj om å gjeninnføre det opphavlege namnet «Keisar Nikolaj II Land», men dette har så langt vorte avslått.
Hardrock
1970-åra
I 1979 vart skilnadane mellom hardrock-rørsla og den aukande heavy metal-rørsla tydlegare då australske AC/DC gav ut sist nest største album Highway to Hell. AC/DC sin musikk var hovudsakleg basert på rhythm & blues og tidleg hardrock frå 1970-talet1970s hard rock, samstundes som bandet tydeleg nekta for å verte kalla heavy metal.
Sopron
1900-talet
Etter at Austerrike-Ungarn vart delt vart fire vestlege fylke i Ungarn (Pressburg - Pozsony, Eisenburg - Vas, Ödenburg - Sopron, Wieselburg - Moson) gjeve til Austerrike St. Germain-traktaten (1919) og Trianon-traktaten (1920). Etter lokal uro vart statusen til Sopron avgjort ved ei folkeavstemming i 1921 der 65% stemde for Ungarn. Sidan den gong har Sopron vore kalla Civitas Fidelissima («Den mest lojale byen»). Dei tre andre områda er i dag ein del av Burgenland i Austerrike.
Jihad
Bruk av omgrepet
Gerilja- og terroristgrupper har også funne støtte i jihadtanken. På 1880-talet erklærte Muhammad Ahmad seg mahdi og leia sudanarar i jihad mot ottomanarar, egyptarar og britar for å oppretta ein muslimsk stat. På 1900-talet har innfødde og utanlandske muslimar i område som Palestina/Israel, Afghanistan, Kashmir og Tsjetsjenia, støtta av mellom anna jihad-tanken, gått til valdelege aksjonar mot det dei ser på som ikkje-muslimsk undertrykking av muslimar. Islamistiske grupper har også erklært jihad og utført terrorhandlingar mot styresmakter i muslimske land, som i følgje islamistane ikkje er muslimske nok, til dømes ved at dei ikkje følgjer sjarialovar.
Cicero
Ettermæle
Retorikaren Marcus Fabius Quintilianus kalla Cicero «Den største kunstneren som har spilt på menneskehjertets stenger», og ein moderne ovundrar har omtala han som «kanhende det mest siviliserte mennesket som nokon gong har levt». Med sine politiske og filosofiske skrifter skapte han ein prosastil som ein i seinare tider alltid har vendt attende til for å studere «klassisk latin», medan Cicero på si side alltid har påverka prosaen i andre språk, heilt inn i moderne tid. Cicero kom til å spele ei viktig rolle for dei latinske kyrkjefedrene. For Lactantius og mange andre vart han ikkje berre mønstergyldig som latinsk stilist, men også ein stor visdomslærar. Hieronymus, som stod bak den latinske Vulgata-Bibelen, hadde endåtil ein draum der han tykte seg fordømd fordi han ikkje var ein christianus, men ein ciceronianus. Ifølgje Skard er etikken til ein annan kyrkjefader, Ambrosius – som hadde mykje å seie for den etiske tenkinga i mellomalderen – i røynda ei kristen utgåve av Om pliktene. Cicero var også særs viktig for den unge Augustins ferd mot kristendomen. Han fortel i sine Confessiones om eit skjelsetjande møte med ei bok skriven av Cicero, dialogen Hortensius (som har gått tapt for ettertida).
Kudma
Kjelda til elva ligg 15 km frå landsbyen Selitba og munnar ut i Volga nær landsbyen Kadnitsy. Kudma renn gjennom Bogorodskij og Kstovskij rajon i Nizjegorod.
Den norske filmfestivalen i Haugesund
Den fyrste filmfestivalen vart halden i Drøbak i 1973. Festivalen heldt fram i åra som fylgte, men flytte no rundt frå by til by i Noreg. Amandaprisen vart utdelt fyrste gongen i 1985, og filmfestivalen vart arrangert fast i Haugesund frå og med 1987. Dei seinare åra har også New Nordic Films vorte arrangert under festivalen. Dette er eit forum for auka internasjonal lansering av nye, nordiske filmar.
Verdsmeisterskapen i sjakk
Verdsmeisterskapen 2008
Anand forsvarte VM-tittelen i ein tvikamp mot Vladimir Kramnik i Bonn, Tyskland, 14-29. oktober 2008. Kampen skulle gå over maksimalt 12 parti, slik at 6,5 poeng ville vere nok til å vinne. Anand vann med svart både det tredje og det femte partiet, og deretter med kvit i det sjette partiet. Dei tre andre partia vart remis. Anand leia deretter med 4,5-1,5, og kampen var langt på veg avgjort. Dei tre neste partia vart remis, og Anand leia dermed 6-3, og trong berre ein remis til for å vinne kampen. Kramnik vann deretter det 10. partiet, og reduserte til 6-4. Men i det 11. partiet kom Kramnik dårleg ut av opninga, og tilbaud etter 24 trekk remis, noko Anand naturlegvis tok mot: Han vann dermed VM-kampen 6,5-4,5.
Fylkesveg 56 i Hordaland
Fylkesveg 56 i Hordaland går mellom Nordhuglo og Tveit i Stord kommune. Vegen er 5,9 km lang.
Fotballkampen England–Ungarn i 1953
Innverknad
Seks av dei 11 engelske spelarane som var på banen denne dagen fekk ikkje fleire kampar for det engelske landslaget. Mellom dei var Alf Ramsey, som skulle få sin revansje som landslagssjef for laget som tok VM-gull 13 år seinare. Det engelske fotballforbundet flytta fokus mot lagbygging på eit internasjonalt nivå, og tufta til dømes eit ungdomslag for å auka tilvoksteren av nye talent. Etter tapet for Uruguay i kvartfinalen i Fotball-VM 1954 fekk landslagssjef Walter Winterbottom dessutan meir tid til å trena med landslaget før internasjonale kampar, og med tilskot av unge spelarar som Manchester United-talentet Duncan Edwards og Fulham-spelaren Johnny Haynes, gjekk det engelske landslaget utan tap mellom november 1955 og november 1957.
Etter den ungarske leksjonen innsåg fleire britiske trenarar at dei måtte sjå utanfor eigne grenser etter nye impulsar. Den skotske Manchester United-trenaren Matt Busby var mellom dei fyrste, og gjekk inn for å få sin klubb med i Europacupen som tok til midt på 50-talet – trass i at fotballforbundet var sterkt imot deltakinga. Don Revie, som trente Leeds United til cup- og seriegull på 1960- og 70-talet, tok i bruk metodar inspirert av det ungarske laget. Då Alf Ramsey vart engelsk landslagssjef i 1963 kravde han full styring over laguttaket (som før det tidspunktet vart avgjort av ein komité), og då England vann fotball-VM 1966 danna tri West Ham-spelarar (Bobby Moore, Geoff Hurst og Martin Peters) ein viktig del av stammen i laget på ein måte som delvis kan minna om korleis Honvéd danna stammen i det ungarske laget frå 1953.
Otus
Utbreiing
Otus-ugler er vanlege i Afrika, med unnatak av ørkenområda og regnskogbeltet, i Sør-Europa og i Sentral-, Sør- og Søraust-Asia. Slekta er fråverande i Sentral- og Nord-Europa og lever stort sett sør for den boreale sona i Asia. Dverghornugle, Otus scops, og orientugle, Otus sunia, treng inn lengst mot nord. Dei nordlegaste leveområda deira ligg på den sørlege grensa av taigaen, i aust nord til midten av Sakhalin. Slekta Otus er ikkje representert på det amerikanske dobbeltkontinentet, og ingen ugler av denne slekta hekkar i Australia.
Øya Vis
Økonomi
Sjøen rundt Vis er rikt på fisk, særleg sardin, makrell og ansjos. Fiskarar frå Komiža utvikla på 1600-talet sin eigen type fiskebåt, Falkuša, som vart brukt til langt opp på 1900-talet på grunn av sine gode eigenskapar.
Severnaja Zemlja
Øyar
Severnaja Zemlja består av fire store øyar - Oktoberrevolusjonøya, Bolsjevikøya, Komsomoletsøya og Pionerøya, i tillegg til rundt 70 mindre øyar. Dei utgjer eit totalt areal på.
Jihad
Bruk av omgrepet
På 1990-talet blei jihad gjennom terror mot sivile teke til eit globalt nivå, mellom anna då terroristgruppa al-Qaida erklærte jihad mot «amerikanske kjettarar i landet med dei to heilage moskeane», Saudi-Arabia i 1996 og stifta Internasjonal islamistisk front for jihad mot jødar og krossfararar saman med ei rekke andre islamistiske organisasjonar i 1998. USA blei ståande som ein hovudmotstander i denne såkalla jihad-krigen, men også støttespelarar er blitt utropte som mål for jihadkamp, til dømes den pakistanske presidenten Pervez Musharraf.
Éomer
Dette brotet er ført som prov for at kvadet er dikta til kongane av Mercia, og til ætlingen av Éomer, Offa av Mercia.
Nablus
Antikken
I 244 evt. omgjorde Filipp arabaren Flavius Neapolis til ein romersk koloni kalla Julia Neapolis. Han hadde denne statusen fram til styret til Trebonianus Gallus i 251 evt. Encyclopaedia Judaica spekulerer i om kristendomen var dominerande på 100- eller 200-talet, medan andre kjelder seier dette først kom i 480 evt. Ein veit sikkert at ein biskop frå Nablus deltok i kyrkjemøtet i Nikea i 325 evt. At det var samaritanar i byen er nemnt i bøker og innskrifter frå 300-talet. Så langt var det ikkje noko som tyder på at det budde jødar i oldstidsbyen Neapolis.
Kudma
Dei største sideelvane hennar er Pava, Settsjuuga, Sjiloksja, Tsjizjkovo, Magna, Unkor, Sjeloksjonka, Oziorka og Sjava.
Transitive verb
Transitive verb vert kalla så for di handlinga desse verba merkjer av, kan gå over på objektet, slik at objektet vert påverka av handlinga.
Cicero
Ettermæle
Seinare hadde Cicero ei avgjerande tyding for renessansehumanistane (mellom dei Petrarca), som høgvyrda det skjøne språket hans og humanitas-omgrepet. Gjennom hundreåra har Cicero blitt lesen av eit utal forfattarar og filosofar, og frå nyare tid kan ein nemne menn som Voltaire og Georg Brandes blant dei som har blitt påverka av han. Til dette kjem også det faktum at bøkene hans, til dømes Om alderdommen og Om vennskapet, har blitt lesne ved humanistiske gymnasium i heile den vesterlandske verda, også her i Noreg.
Otus
Utbreiing
Mange artar er endemiske for svært små område eller øyar i Wallacea. Andre har store, samanhengande utbreiingsområde slik som dverghornugle i Sør-Europa og sentrale Asia, orientugle i Asia, ravineugle, Otus brucei, i Midtausten og vestlege Asia, halsbandugle, Otus lettia, i Søraust-Asia og ei smal stripe sør for Himalaya til nordaustlege Pakistan, landsbyugle, Otus bakkamoena, over det indiske subkontinentet og akasieugle, Otus senegalensis, i Afrika sør for Sahara.
Slipestein
Slipestein er ein skiveforma stein som vert nytta for å kvessa reiskap som knivar, økser, ljå, sigd og liknande. Han vert òg nytta for å kvessa snikkarverktøy med.
Severnaja Zemlja
Oktoberrevolusjonøya
Oktoberrevolusjonøya (russisk Остров Октябрьской Революции, Ostrov Oktjabrskoj Revoljutsij) er den største øya i Severnaja Zelmja. Arealet er estimert til, noko som gjer ho til den 56. største øya i verda. Det høgaste punktet på øya er 965 meter over havet ved Karpinskijfjellet. Halve øya er dekt av isbrear som rekk ned til sjøen. I dei isfrie områda består øya av ørken eller tundra. Øya vart først utforska og namngjeve av ekspedisjonen til G.A. Usjakov og Nikolayj N. Urvantsev i 1930 - 1932.
Good Neighbor Policy
Good Neighbor Policy var utanrikspolitikken som vart ført av den USA-amerikanske presidenten Franklin Roosevelt og administrasjonen hans når det gjaldt landa i Latin-Amerika. USA ynskte å ha gode forhold til naboane sine, spesielt i ei tid då konfliktane byrja å ta til att, og denne politikken var meir eller mindre meint å samle støtte i Latin-Amerika. Gjennom Good Neighbor Policy skulle USA halde auge med Latin-Amerika på ein meir fredfull måte enn tidlegare. Dei slutta med upopulære militære intervensjonar og gjekk over til andre metodar for å halde på påverknadskrafta si i Latin-Amerika: panamerikanisme, støtte til sterke lokale leiarar, opptrening av nasjonalgardar, økonomisk og kulturell innblanding, lån frå eksport-import-banken, overvaking av finansar og politisk subversjon.
Éomer
J. R. R. Tolkien nytta namnet på karakteren Éomer Eomundsson i boka Ringdrotten.
Good Neighbor Policy
4. mars 1933 sa Roosevelt under innsetjingstalen sin at: «Når det gjeld verdspolitikk, vil eg at denne nasjonen skal følgje politikken til den gode naboen – naboen som bestemt respekterer seg sjølv, og fordi han gjer det, også respekterer rettane til andre.» Dette vart stadfesta av Cordell Hull, utanriksministeren til Roosevelt på ein konferanse for statane i Amerika i Montevideo i desember 1933. Hull sa: «Ingen land har rett til å intervenere i innanriks- eller utanrikspolitikken til andre land.» Endå tydelegare vart det i desember same året, då Roosevelt igjen gav munnleg bevis på at det var endringar på veg når det gjaldt den USA-amerikanske politikken i området ved å seie at: «Den absolutte politikken til USA frå no av er å vere imot væpna intervensjon.»
Slipestein
Slipesteinar vert lage av sandstein, som vert dreia til ei skive med diameter frå 50 til 130 cm og med ei breidd på 10 - 12 cm. Slipesteinane vart leverte med eit firkanta hòl i midten, der det vart plassert ein aksling av tre eller jarn. På den eine enden av akslingen er det ei sveiv eller ei reimskive.
Verdsmeisterskapen i sjakk
Verdsmeisterskapen 2013
I november 2013 møttest Viswanathan Anand og Magnus Carlsen i tittelkamp over 12 parti i Chennai i India. Carlsen vann 3 parti, mens sju ende remis. Etter 10 omgangar var stillinga derfor Anand 3,5 - Carlsen 6,5, og Carlsen vart utropt til verdsmeister.
Amarok av Mike Oldfield
Musikk
Som på tidlegare album spelte Oldfield ei lang rekkje instrument. Dette fortsette med Amarok, inkludert ting og tang som sko, skeier, ein støvsugar og «innhaldet i eit verktøyskrin for modellflyskaparar». Sjølv om det vert nytta røyrbjøller på albumet, er dei oppført som «lange, tynne, metalliske, hengande røyr».
Norsk sykkelproduksjon
På 2000-talet
Eit hundreår med norsk sykkelproduksjon tok det slutt i 2000, då den siste norskbygde sykkelen forlet DBS-fabrikken i Sandnes. På 2000-talet er ingen av dei tradisjonsrike norske sykkelprodusentane att. Ein reknar med at det i Noreg har vore produsert 20 millionar syklar gjennom meir enn hundre år.
Heaven's Open
Heaven's Open er det 14. studioalbumet til den engelske musikaren Mike Oldfield, gjeve ut i 1991. Det var det siste albumet han gav ut på Virgin, og det einaste han gav ut under namnet Michael Oldfield, i staden for Mike Oldfield. Produsenten på albumet, Tom Newman, stava òg namnet sitt på uvanleg måte på albumet, som Thom Newman.
Severnaja Zemlja
Oktoberrevolusjonøya
Oktoberrevolusjonøya har fem store isbrear som heiter Rusanov, Karpinskij, University, Vavilov og Albanov. Vêrstasjonen Vavilov var i drift frå 1974 til 1988 nord på Vavilovbreen. Andre mindre isbrear på øya er mellom anna Maljutkabreen. Elvane Podemnaja og Bolsjaja renn nordvestover mellom Vavilov- og Albanovbreen, medan elvane Bedovaja og Obryvistaja renn nordover mellom Albanov og Rusanov.
Cand.mag.
Candidatus magisterii, eller candidata magisterii for kvinner, forkorta cand.mag. og også kalla skuleembetseksamen, har vore ei akademisk grad i Noreg, gitt i perioden 1959 til 2003. Grada kvalifiserer til adjunktstilling i det norske skuleverket, det blir i tillegg kravd praktisk-pedagogisk utdanning for adjunktar. Cand.mag.-grada vart tilbydd i fagkrinsane realfag, samfunnsfag og humanoria, og i filologiske fag. Normal studietid var fire til fem år.
Som følgje av Bologna-prosessen og Kvalitetsreforma blir ikkje cand.mag.-grada gitt lenger i Noreg.
Heaven's Open
Historie
Med utgjevinga av Heaven's Open i 1991 var Oldfield glad for å forlate Virgin Records. Ein kan høyre eit siste farvel til Virgin heilt mot slutten av «Music from the Balcony», der ein kan høyre ein stille latter og Oldfield som seier «Fuck off!».
Cand.mag.
Historikk
Grada candidatus magisterii blei oppretta ved Københavns Universitet i 1883, og då kalla skoleembedseksamen, etter som ho var ein føresetnad for tilsetting i latinskulen og avløysaren til latinskulen, gymnaset.
Amarok av Mike Oldfield
Musikk
Oldfield sa Amarok ikkje passar inn i New age-sjangere sidan «det innimellom sparkar deg i ræva.»
Vermund
Vermund eller Garmund var ein anglisk konge, ættefar til kongeætta i Mercia. Etter nokre kjelder er han soneson av Odin, og son av ein Withlæg eller Vigleik. Saxo Grammaticus er ikkje samd i denne framstillinga. Vermund skal ha levd tidleg på 400-talet.
Amarok av Mike Oldfield
Musikk
Verker har mange påverknader frå afrikansk musikk, hovudsakleg gjennom bruken av vokal og perkusjon.
Cand.mag.
Historikk
I Noreg blei cand.mag.-grada oppnådd ved bestått eksamen etter mellom 4-5 års studiar ved universitet og høgskular. Bestått ex. phil. var obligatorisk før ein kunne motta ei cand.mag.-grad. Grada gav òg rett til å ta eit hovudfag, som normalt tok ytterligare to år. Frå studieåret 2003–2004 var cand.mag.-grada erstatta av bachelor-grada.
Vermund
Om Vermund heiter det at han rådde i mange år, og at styringstida hans var fredeleg. Mot slutten av livet vart riket hans herja av ein Athisl, hovding for myrgingane (Eadgils på angelsaksisk, mogleg identisk med sveakongen Adils). Dette vart hemna og retta opp av sonen til Vermund, Uffe av Angeln.
Cand.mag.
Historikk
I Danmark utgjorde grada tradisjonelt normalt 5,5 års studiar. Etter gjennomføringa av Bologna-prosessen blei cand.mag. ei femårig grad, som blir omsett til engelsk som Master of Arts. Dei første tre studieåra fører då fram til ei bachelorgrad.
Norsk sykkelproduksjon
På 2000-talet
Det finst framleis nokre få små rammeprodusentar og metallarbeidarar rundt om i landet som leverer «skreddarsydde» syklar etter tinging.
Sopron
1900-talet
Sopron vart kraftig råka av den andre verdskrigen og nazistane sende og tok livet av nesten alle jødar og nokre venstrevendte arbeidarar i dødsleirane. Byen vart òg bombardert fleire gonger. Den raude arméen frigjorde byen 6. mars 1945.
Milt Holland
Filmmusikk
• The Man with the Golden Arm (1955)
Lefstad sykkelfabrikk
Lefstad sykkelfabrikk (Leftstad sportsforretning) vart etablert den 7. april 1892 i Trondheim av Johan Peter Lefstad, men alt i 1888 hadde Johan Lefstad starta med sykkelimport frå Austerrike. Dei første åra dreiv firmaet utelukkande med import og reparasjon av syklar.
Uffe av Angeln
Uffe, Offa eller Uffo var ein halvmytisk konge av Angeln på 400-talet. Han er skildra inngåande hjå Saxo Grammaticus, som har gjort han til ein tidleg konge av Danmark. Han var son av Vermund og far til Angeltheow. Uffe var oldebarn av Odin i følgje nokre kjelder. Han er og skildra hjå Svein Åkeson
Cand.mag.
Historikk
Grada cand.mag. må ikkje forvekslast med magistergrada, som i moderne tid var ei 7-årig (Noreg) eller 6-årig (Danmark) utdanning med stor vekt på den vitskapelege avhandlinga, og som var nær dagens ph.d..
Transitive verb
Transitive verb er til dømes:
Sopron
1900-talet
I sosialistperioden klarte regjeringa delvis å gjere Sopron om til ein industriby, men lèt han framleis vere attraktiv for turistar.
Nablus
Antikken
Det oppstod ein konflikt blant den kristne folkesetnaden i Neapolis i 451. På den tida høyrte Neapolis til provinsen Palaestina Prima under Austromarriket. Spaninga oppstod då monofysitiske kristne prøvde å hindre den patriarken i Jerusalem, Juvenal, å ta attende til bispesete. Konflikten voks likevel ikkje til ein borgarkrig.
Milt Holland
Filmmusikk
• Around The World In 80 Days (1956)
Lefstad sykkelfabrikk
På slutten av 1920-talet lanserte fabrikken to syklar: Nidaros, og den litt billegare og enklare Styria. Fabrikken hadde på midten av 1930-talet ein årsproduksjon på mellom 2000 og 2500 syklar. Lefstad vann i 1930 gullmedalje på Trøndelagsutstillingen for Nidaros-sykkelen.
Otus
Utbreiing
Dei fleste Otus-ugler er standfuglar. I tillegg til den eurasiske dverghornugle, der dei fleste populasjonane er langdistansetrekkfuglar, migrerer nordlege populasjonar av ravineugle, kamiugle, Otus semitorques, og orientugle. Småskala trekk og vertikale kompenserande rørsler er òg rapporterte av andre artar.
Severnaja Zemlja
Oktoberrevolusjonøya
Ostrov Vjsokij er ei lita øy som ligg i ei bukt sørvest på Oktoberrevolusjonøya.
Geađgejávri
Geađgejávri er ein innsjø i Kautokeino kommune i Troms og Finnmark. Innsjøen har eit areal på 4,76 km².
Lefstad sykkelfabrikk
Lefstad sykkelfabrikk produserte òg eigne mopedar og motorsyklar. Nidaros motorcycle vart produsert seint på 1910-talet av Lefstad. Nidarosmopeden blei produsert i tida 1956–1958. Sykkelproduksjonen blei avvikla på slutten av 1950-talet då det var dårleg omsetting for småskalaproduksjon.
Heaven's Open
Historie
Heaven's Open er det einaste albumet der Oldfield syng all solovokal sjølv.
Magesår
Magesår er namnet på ei liding som kjem frå sår på slimhinna i magesekken (ulcus ventriculi) eller tolvfingertarmen (ulcus duodeni). Dei fleste magesåra oppstår på grunn av infeksjon frå magesårbakterien Helicobacter pylori, gjerne i kombinasjon med andre faktorar, som arv, stress eller påverking frå kjemiske stoff.
Lefstad sykkelfabrikk
Selskapet er i dag vidareført som Lefstad sportsforretning.
Severnaja Zemlja
Oktoberrevolusjonøya
Det har vore føreslått å endre namnet på øya til Svjataja Aleksandra (St. Aleksander).
Heaven's Open
Historie
Etter han forlet Virgin gav Oldfield ut det mykje venta Tubular Bells II i 1992 med Warner Brothers.
Samanheng med andre Oldfield-album
Plateomslaget er ein variant av det opphavlege omslaget til Tubular Bells, då arbeidstittelen var Breakfast in Bed. På dette omslaget draup det blod frå egget, i staden for eggeplomme. Arbeidstittelen for Heaven's Open var Man in the Rain. Songen «Heaven's Open» var hovudsakleg ein tidleg versjon av «Man in the Rain». Tittelen «Man in the Rain» vart seinare nytta av Oldfield på ein singel frå Tubular Bells III.
Stilmessig går Heaven's Open attende til den kommersielle stilen til Oldfield frå tidleg til midten av 1980-åra, med radiovenlege poprocksongar, og eit lengre, progressivt stykke. I motsetnad til tidlegare album, som Five Miles Out og Crises, avsluttar den lengre komposisjonen albumet i staden for å opne det.
Uffe av Angeln
Uffe var den største av kjempene i den angliske kongerekka, og vidgjeten for karsstykka sine.
642 Clara
642 Clara er ein asteroide i det ytre av hovudbeltet. Han blei oppdaga den 8. september 1907 av Maximilian Franz Joseph Cornelius Wolf ifrå Landessternwarte Heidelberg-Königstuhl.
Sosialisme
Sosialisme i ulike variantar har sidan slutten av 1800-talet vore arbeidarrørsla sin ideologi. Dei viktigaste variantane av sosialisme har historisk vore den sosialdemokratiske og den kommunistiske, og ulike variantar av desse igjen.
Den norske filmfestivalen i Haugesund
Andre prisar
I tillegg til Amandautdelinga blir det delt ut fleire prisar under festivalen. Desse er:
Severnaja Zemlja
Bolsjevikøya
Bolsjevikøya (russisk остров Большевик; Ostrov Bolsjevik) er den sørlegaste av dei større øyane og den nest største øya i gruppa. Ho ligg på andre sida av Sjokalskijsundet for Oktoberrevolusjonøya. Ho har eit areal på.
Bolsjevikøya er fjellkledd og har ei høgd på 935 meter over havet på det høgaste. Her ligg polarbasen Prima. Om lag 30 % av øya er dekt av isbrear, medan kystslettene har spreidd vegetasjon med mose og lav. På nordvestkysten er det nokre fjordar, mellom anna Telmanafjorden, Spartakfjorden og Partizanfjorden.
Bremerhaven
Bremerhaven er ein hamneby i Tyskland i delstaten Bremen med om lag 115 000 innbyggjarar. Han dannar ein enklave i delstaten Niedersachsen ved den austlege breidda til elvemunningen til Weser, på motsett side av byen Nordenham. Sjølv om byen er relativt ung har han ei lang historie som handelsnamn, og er i dag ei av dei største hamnene i Tyskland der han spelar ei viktig rolle i tysk handel.
Den europeiske kringkastingsunionen
Den europeiske kringkastingsunionen (DEK) eller EBU/UER (engelsk: European Broadcasting Union, fransk: Union Européenne de Radio-Télévision) er den største samanslutninga av nasjonale fjernsyns- og radioselskap i verda.
Heaven's Open
Singlar
«Gimme Back» og tittelsporet «Heaven's Open» vart gjeve ut på singlar i 1991. Begge desse vart òg gjevne ut under namnet Michael Oldfield.
Severnaja Zemlja
Bolsjevikøya
Bolsjevikøya har minst tre isbresystem kalla Leningrad, Semenov-Tian Sjanskij og den mindre Kropotkin.
Ostrov Tasj er ei lita øy sør for Bolsjevikøya. Lavrovøya ligg nordaust for øya og Ostrov Lisjnij ligg nord for Bolsjevikøya.
Det har vore føreslått å endre namne tpå øya til Svjataja Olga (St. Olga).
Komsomoletsøya
Komsomoletsøya (russisk остров Комсомолец; Ostrov Komsomolets) er den nordlegaste av øyane i Severnaja Zelmja og den tredje største av øyane. Ho er den 82. største øya på jorda.
Det nordlegaste punktet på øya heiter Kapp Arktis og er utgangspunkt for mange polekspedisjonar.
Arealet er estimert til. Det høgaste punktet på øya er 780 meter over havet. Om lag 65 % av øya er dekt av isbrear, medan resten hovudsakleg består av laus leirjord og sand. Den største isbreen i Russland ligg på Komsomoletsøya, Vitskapsakademibreen, som ligg 819 meter over havet på det høgaste og dekkjer av øya.
Jordsmonnet på øya består stort sett av laus leirjord og sand og ho er ein tundraørken med spreidd mose og lav.
Øya vart først utforska og namngjeven av ekspedisjonen til Georgij Usjakov og Nikolaj Urvantsev i 1930 - 1932. I trå med dei andre øyane i gruppa kalla dei øya etter hendingar og rørsler frå den russiske revolusjonen i 1917. Denne øya vart kalla opp etter medlemmene i Komsomol, den kommunistiske ungdomsunionen.
Nordvest for Komsomoletsøya ligg nokre småøyar kalla Ostrova Demjana Bednogo.
Det er føreslått å endre namnet på øya til Svjataja Marija (St. Maria).
Heaven's Open
Innhald
Alle spor skrivne av Mike Oldfield.
Milt Holland
Filmmusikk
• The King And I (1956)
Uffe av Angeln
Holmgang
Saxo fortel korleis Uffe heldt seg i bakgrunnen det meste av ungdomstida, og tagde til det meste, slik at folk meinte han var både stum og vitlaus. Vermund, far hans, ville gifte han bort til ei dotter av kong Frovin, for at denne skulle hjelpe Uffe med råd når han vart konge sjølv. Freawin vart drepen av ein sveahovding kalla Athisl, og Vermund tok seg av sønene hans, Kete og Vige. Desse to hemna far sin og drap Athisl. Folk som stod ikring, tok til å håne anglarane, sidan dei laut vera to mot ein, i staden for å møte Athisl mann mot mann. Saksarane meinte no at Vermund var for gamal og svak til å rå for Angeln, og gjekk mot dei med ein hær. Dei svivyrde Vermund, som var gamal og blind på denne tida, og kravde at han skulle gå mot saksarkongen i einvig. Då var det Uffe steig fram og sa han skulle gå einsam mot kongen for å hemne den svivyrdinga det var at to hadde gått mot ein mann. Slik ville han vinne att æra for anglarane.
Nablus
Antikken
Etter kvart som striden mellom dei kristne i Neapolis minka, auka han kraftig mellom det kristne samfunnet og samaritanane. I 484 vart byen åstad for eit dødeleg møte mellom dei to gruppene, då det oppstod rykte om at dei kristne meinte å flytte leivningane av sønene og sonesønene til Aron, Eleazar, Ithamar og Phinehas. Samaritanane svarte med å gå inn i katedralen i Neapolis, drap alle dei kristne i kyrkja og øydela fingrane til biskop Terebinthus. Terebinthus flykta så til Konstantinopel og kravde ein garnison i byen for hindre fleire åtak. Som følgje av opprøret reiste den bysantinske keisaren Zeno ei kyrkje tileigna Jomfru Maria i Gerisim. Han forbaud òg samaritanane å reise til fjellet for å feire dei religiøse høgtidene sine, og konfiskerte synagoga deira der. Desse handlingane førte til at samaritanane vart enno meir sint på dei kristne.
Otus
Utbreiing
Føretrekte naturtypar til desse uglene er høgst varierande. Laust trekledde landskap er attraktive for dei fleste artane, nokre artar føretrekker tørre habitat og trengjer inn i utkanten av ørkenar. Dei austasiatiske artane er derimot òg funne i tropiske skogar. Men sjølv desse unngår vanlegvis tett skog og gjer òg bruk av opne skogsområde, opningar etter hogst, brannar eller stormhendingar. Tre langs elvar blir nytta av mange tropiske artar. Menneskeskapte landskap som gummi- eller fruktplantasjar, eller store parkar blir ofte brukte.
Severnaja Zemlja
Pionerøya
Pionerøya (russisk Ostrov Pioner) er den vestlegaste av dei store øyane i Severnaja Zemlja. Ho har eit areal på 1527 km². Pionerbreen ligg på øya.
Songen Heaven's Open
«Heaven's Open» er ein song av den engelske musikaren Mike Oldfield, gjeve ut i 1991. Han var den første singelen frå albumet med same namn. Forskjellige variantar av singelen kom ut i lag med ein miks av A-sida som inneheld ei melodisk gitarlinje som ikkje er på albumversjonen, i lag med to utdrag frå Amarok, det førre albumet til Oldfield.
Nablus
Antikken
Dermed gjorde samaritanane opprør igjen under styret til keisar Anastasius I, og tok attende Gerisim, som så vart gjenerobra av den bysantinske guvernøren i Edessa, Prokopios. Eit tredje samaritansk opprør fann stad under Julianus ben Sabar i 529 og var kanskje det mest valdelege. Biskopen i Neapolis, Ammonas vart drepen og prestane i byen vart hogde i bitar og så brende i lag med leivningane av helgenar. Styrkane til keisar Justinian I vart send for å stogge opprøret, som enda med at dei fleste samaritanane i byen vart massakrerte.
Magesår
Symptom
Kjenneteiknet på magesår er vekttap og smerter i mageregionen som kan vera sviande eller brennande. Mat, særleg mjølkeprodukt, kan dempa smertene, medan til dømes røyking kan gjera dei verre. Pasientar kan òg få brekkingar, kasta opp blod og få svart avføring.
Nablus
Tidleg islamsk tid
Neapolis, vart i lag med det meste av Palestina, erobra av muslimane under Khalid ibn al-Walid, ein general i Rashidunarmeen til Umar ibn al-Khattab, i 636 etter slaget ved Yarmouk. Namnet på byen vart arabifisert til Nabulus. Byen vart verande eit viktig handelssenter i hundreåra under det islamske, arabiske styret under omajadane, abbasidane og fatimidane. Under muslimane fekk Nablus ein mangfaldig folkesetnad av arabarar og persarar, muslimar, samaritanar, kristne og jødar. På 900-talet skildra den arabiske geografen al-Muqaddasi, han som ein stad med rikelege med oliventre, ein stor marknadsplass, ein fin stormoské, med hus bygd av stein, ei elv som rann gjennom sentrum av byen og fleire møller. Han nemnte òg at kallenamnet på byen var «Vesle Damaskus.» På den tida vart linet som vart produsert i Nablus kjend over heile Den gamle verda.
Bremerhaven
Historie
Byen vart grunnlagd i 1827, men det var busetnadar i nærleiken alt på 1100-talet. Desse små landsbyane vart bygd på små øyar i den myraktige elvemunningen. Det var tidleg planar om ein festningsby på denne staden for å verne skip som reiste opp eller ned Weser, og i 1672 prøvde svenske kolonistar å reise eit slott her (Carlsburg).
Sosialisme
Kommunismen som eiga retning blei grunnlagd av Vladimir Lenin (1870-1924). Fram til Berlinmuren fall i 1989 og Sovjetunionen sitt samanbrot i 1991 kalla dei styrande kommunistpartia i Aust-Europa systemet sitt «den reelt eksisterande sosialismen». Demokratiske sosialistar nekta for at denne nemninga var dekkjande, og den vanlege nemninga for desse regima i Vesten var «kommunisme».
Den europeiske kringkastingsunionen
Bakgrunn
EBU vart grunnlagt den 12. februar 1950 i Torquay i England, og slått saman med den austeuropeiske kringkastingsunionen International Radio and Television Organisation (OIRT) i 1993.
Geašjávri
Geašjávri er ein innsjø i Kautokeino kommune i Troms og Finnmark. Innsjøen har eit areal på 4,85 km²
Hardrock
1980-åra
I 1980 vart Led Zeppelin oppløyst då trommeslagar John Bonham brått døydde. Bon Scott, vokalisten i AC/DC, døydde same året. Med desse to døydde den første «klassiske» hardrockperioden ut. Enkelte band, som Queen, fjerna seg frå hardrockrøtene sine og flytta seg meir mot poprock. AC/DC spelte inn albumet Back in Black med den nye vokalisten Brian Johnson. Back in Black er det femte mestseljande albumet i USA nokon gong. og eit av dei mestseljande i verda. Ozzy Osbourne gav ut det første soloalbumet sitt, Blizzard of Ozz med den amerikanske gitaristen Randy Rhoads.
Uffe av Angeln
Holmgang
Møtet hende seg ved Rendsburg, på ei øy i Eider. Han møtte to på ein gong, og vann over dei båe. Kjeldene seier han vann seg stort gjetord, og eit kongerike, ved dette verket.
Internasjonal meister i sjakk
Internasjonal meister (IM) i sjakk er ein av titlane Verdssjakkforbundet (FIDE) deler ut til svært sterke sjakkspelarar. Tittelen er livsvarig. Internasjonal meister rangerer lågare enn tittelen sjakkstormeister.
Otus
Systematikk
Avhengig av den vitskaplege ståstaden, famnar slekta Otus om ca. 50 til 55 artar. Mangfaldet blant øyartar er stort og slektsskap mellom artar på Sundaøyane og Komorane er uklår.
Magesår
Symptom
Ubehandla magesår kan vidareutvikla seg til magekreft, og det er derfor viktig å behandla dei. Ein kan stilla diagnosen ved hjelp av eit endoskop og ein vevsprøve frå såret for å sjå om det er vondarta.
Sopron
1900-talet
I august 1989 var han åstad for «den heileuropeiske piknikken», ein protestaksjon av høgrevende aktivistar på grensa mellom Austerrike og Ungarn, der 200 innbyggjarar frå Aust-Tyskland kryssa grensa til vesten ulovleg. Dette opna opp for ein masseflukt frå Aust-Tyskland og etter kvart til Berlinmuren sitt fall i november 1989.
Den europeiske kringkastingsunionen
Bakgrunn
På fjernsynssida samarbeider ein med utveksling av nyhehendeinnslag og bilete gjennom den såkalla Eurovision. Dessutan står EBU for fleire felles sportsatsingar, som til dømes dei olympiske leikane som EBU har produsert sidan 1956. Eit av dei mest kjende EBU-arrangementa er Eurovision Song Contest, som har vore arrangert årleg heilt sidan 1956. Unionen har 119 medlemer frå 56 land i Europa, Midtausten og Nord-Afrika. Den kjende signaturmelodien til EBU, «eurovisionshymna», er første delen av «Te Deum» av Marc-Antoine Charpentier.
Bremerhaven
Historie
I 1827 kjøpte byen Bremen områda ved munningen til Wester frå kongedømet Hannover. Bremerhaven oppstod og vart ei ny hamn berre 50 km frå Bremen. På grunn av handel med og emigrering til Nord-Amerika voks hamna og byen raskt.
Amarok av Mike Oldfield
Utgjeving
I Australia vart albumet gjeve ut som ei dobbeltplate i lag med Tubular Bells.